Књажевска наредба војсци поводом ослобођења Ниша од 11. јануара 1878.
После месец дана љуте и тешке борбе — борбе двоструке, против нашег крвног непријатеља и противу природних елемента, борбе, коју сте ви тако мушки, као прави синови јуначких предака издржали, могу већ да вас поздравим у граду у коме се родио први православни цар Константин, граду, који је наш цар Душан називао „Славни Нишким град“ и који је кључ Старе Србије.

Јунаци!

Хвала вам у име Србије, хвала вам у име народа српског! Ваше јунаштво не само да цени цео народ наш, него га признаје признаје и моћни Заштитник Србије, Цар Ослободилац Александар -{II}-, и ја сам срећан што вас данас могу наградити не само у моје име, но и у име Његовог Величанства Цара Александра, и то оним одличијама, која у дивној војци руској добијају само најхрабрији међу храбрима.

Уверен сам, да ћу вам из срца проговорити ако с вама заједно кликнем: Живео Цар Ослободитељ Александар, живео главни командант руске војске, Велики Књаз Никола, живела нам јуначка братска и савезничка војска руска! — Ура!

Извори 

 Српске новине, бр. 5 од петка 6. јануара 1878, насловна страна.
 Политика, бр. 7.077 од среде 11. јануара 1928, насловна страна.

Види још 

 Конвенција о предаји Ниша (1878)
 Књажевска прокламација грађанству Ниша од 11. јануара 1878.

Наредбе
Књажевство Србија
1878.